15.11.2022.
LV
Eiropas Savienības Oficiālais Vēstnesis
C 433/61
Jābūt vismaz divām mizām jeb apvalka kārtām, kas nosaka sīpolu “Cebolla de la Mancha” ārējo krāsu, un tās ir vara vai tumšā bronzas krāsā.
Iekšpusē sīpolam jābūt baltā krāsā.
3.3.
Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem) —
3.4.
Konkrēti ražošanas posmi, kas jāveic noteiktajā ģeogrāfiskajā apgabalā Sīpoliem “Cebolla de La Mancha” jābūt ražotiem 4. punktā aprakstītajā ģeogrāfiskajā apgabalā.
3.5.
Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi Iepakošanas uzņēmumiem jābūt aprīkotiem ar sistēmām, kas nodrošina, ka ar aizsargāto ģeogrāfiskās izcelsmes norādi apzīmētos sīpolus iepako atsevišķi no citiem sīpoliem.
3.6.
Ar reģistrēto nosaukumu apzīmētā produkta marķēšanas īpašie noteikumi Papildus nosaukumam, ar kuru sīpoli tiek pārdoti, to iepakojuma etiķetē ir jānorāda zīmola “Cebolla de La Mancha” logotips un vārdi “Indicación Geográfica Protegida” [“Aizsargāta ģeogrāfiskās izcelsmes norāde”].
Šim logotipam jābūt pieejamam visiem uzņēmējiem, kas to pieprasa un izpilda specifikācijas noteikumus.
Etiķetēs pēc izvēles var iekļaut atbilstības zīmi, ko izdevusi produkta sertifikācijas struktūra.
4.
Ģeogrāfiskā apgabala īsa definīcija Apgabals, kurā ražo ar aizsargāto ģeogrāfiskās izcelsmes norādi apzīmēto produktu, atbilst to pašvaldību teritorijai, kas ietilpst šādos rajonos: Almansa, Centro, Hellín, Mancha un Manchuela (Alvasetes [Albacete] province); Campo de Calatrava, Campos de Montiel un Mancha (Sjudadrealas [Ciudad Real] province); Mancha Alta, Mancha Baja un Manchuela (Kvenkas [Cuenca] province) un La Mancha, La Sagra, Talavera (tikai Talavera pašvaldības teritorija) un Torrijos (Toledo [Toledo] province).
5.
Saikne ar ģeogrāfisko apgabalu “Cebolla de la Mancha” kā AĢIN reģistrācijas pieteikuma pamatā ir šādas sīpolu īpašības: Recas tips, lodveida forma, sausnas saturs — 5–10 %, vismaz divas ārējās mizas vai apvalka kārtas, kurām jābūt vara vai tumšā bronzas krāsā, iekšpusē — baltā krāsā, minimālais cukuru saturs — 3,5° pēc Briksa, vienības svars — 165 līdz 1 000 grami, diametrs — 50 līdz 120 mm.
Šīs īpašības nodrošina ģeogrāfiskais apgabals, kurā sīpolus ražo, kā arī kultūraugu apsaimniekošanas metodes.